
OHJEITA RAPORTIN TEKOON TUTKIVA OPETTAJA -KURSSILLA

Raportti tehdään pareittain ja sen ideana on koostaa kaikki kurssilla tehty ”yhdeksi paketiksi” eli kuvata opettajien opetuskäyttäytymistä liikunnanopetustilanteissa. Raportti noudattelee rakenteeltaan normaalia tutkimusraporttia, mutta erillistä teoriaosaa ei tarvitse kirjoittaa. Alla olevat ohjeet on tarkoitettu kirjoittamisen avuksi, mutta oma ajattelu on sallittua ja toivottavaa. Raportin kokonaispituus on noin 12-15 tekstisivua.

JOHDANTO (noin 1 sivu)
· [bookmark: _GoBack]Työn tarkoituksen kertominen. Esimerkiksi: Työn tarkoituksena oli tutkia kahden opettajan toimintaa ja opetuskäyttäytymistä lentopallon (pienois)opetustilanteissa.
· Minkä opetusaiheen pari valitsi ja miksi? Perustelut aiheenvalinnalle.
· Kerro muutamalla lauseella tuntien tavoitteista ja etenemisestä. Kuvaa oppilasryhmä ja opetusolosuhteet lyhyesti.

TUTKIMUSMENETELMÄT (noin 1-2 sivu)
· Esittele käytetty aineisto. Esimerkiksi: Tutkimuksen aineistona oli molemmilta opettajilta kaksi 12(-15) minuutin videoitua opetustuokiota.
· Selvitä lyhyesti, mitä tutkimus- eli observointimenetelmiä käytettiin.
· Selvitä luotettavuusprosenttien laskeminen (lyhyesti!)

TULOKSET (noin 4–8 sivua)
· Raportoikaa molempien tulokset ensimmäisen opetustuokion osalta. Tähän kuuluvat siis palautteenanto-analyysin, puhe- ja vuorovaikutusanalyysin ja Moveatis -observointien tulokset. Itsearvioinnin raportoiminen ei ole välttämätöntä, mutta sallittua esimerkiksi omasta mielestäsi tärkeimpien kohtien osalta. Moveatis-observoinneista raportoidaan eri opettajan/oppilaan toimintojen prosenttiosuudet ja lisäksi myös luotettavuusprosentit. Pyrkikää selkeään ja havainnolliseen esitystapaan. Kuvaajien ja taulukoiden käyttö on suotavaa, ja etenkin Moveatis- tulokset olisi hyvä esittää pylväskuvaajana (valmistuvat kätevästi esim. Exelissä).
· Toisesta opetustuokiosta raportoidaan: Minkälaisia muutostavoitteita valitsitte ja miksi? Miten muutostavoitteet toteutuivat toisessa opetustuokiossa? Millä muutostavoitteiden toteutumista mitattiin eli observoitiin (myös tämä lomake liitteeksi)?
· Vertaile ja kommentoi lyhyesti ensimmäistä ja toista opetuskertaa. Kumpi opetuksista onnistui mielestäsi paremmin? Miten opetuskerrat erosivat?


POHDINTA (noin 2–4 sivua)
· Pohdinnan alkuun lyhyt tiivistys siitä, mitkä olivat keskeisimmät tulokset opetuskäyttäytymisestänne. Voit kommentoida myös sitä, mikä tuloksissa oli itselle uutta tai yllättävää ja mikä taas vahvisti aikaisempia käsityksiä.
· Tulosten tulkinta! Pohdi, miksi saatiin tällaisia tuloksia eli mitkä tekijät vaikuttivat opettajien opetuskäyttäytymiseen ja millä tavalla?
· Voitte ottaa esille myös mahdolliset observointivirheet, luotettavuusongelmat ja niiden syyt.
· Halutessanne voitte myös vertailla opetustapojanne parin kanssa. Mistä erot johtuvat?
· Pohdinnassa voi esittää myös muita vapaa muotoisia havaintoja ja tulkintoja, joita on itse tehnyt videolta tai joita pari on huomannut opetuksesta.
· Pohdinnan lopussa voi olla ”tulevaisuusosio”, jossa pohdit sitä, miten voisit kehittää omaa opetustasi jatkossa ja toisaalta sitä, mitä jo osaat. Entä mitä haluaisit vielä tutkia tai selvittää opetuksesta tai miten voisit hyödyntää observointeja jatkossa?

PEDANETTIIN
· Muista viedä Pedanetin palautuskansioihin valmiin raportin lisäksi tuntisuunnitelmat pidetyistä tuokioista sekä Moveatis taulukot/kuvat. Tarkista, että olet täyttänyt kaikki muutkin obsevointilomakkeet: palauteanalyysi, puhe- ja vuorovaikutusanalyysi, itsearviointi, vertaisarviointi ja muutostavoite, sekä toisen opetuksen analysoinnissa käytetty lomake. 

KANSILEHTI
· Kansilehdestä tulee ilmetä työn nimi, työn tekijät ja maininta: Tutkiva opettaja -kurssi syksy 20XX, Jyväskylän yliopisto, Liikuntatieteellinen tiedekunta
· Kansilehden asettelun osalta katsokaa mallia aikaisempien vuosien töistä
· Työn nimi voi olla itse keksitty, mutta sen on oltava järkevä ja hyvin työtä kuvaava. Esimerkiksi: Kahden opettajan opetuskäyttäytymisen tutkiminen lentopallon opetustuokiossa

TYÖN ESITTÄMINEN DEMORYHMÄSSÄ
· Jokaisella työparilla on käytettävissään oman työnsä esittelyyn noin 15 minuuttia. Esityksen jälkeen käytetään yhteiseen keskusteluun noin 5-10min. 
· Esitys on vapaamuotoinen, mutta siinä tulisi selvittää tärkeimmät tulokset ja johtopäätökset. Erityisesti omat pohdinnanaiheet ja oivallukset on hyvä tuoda kaikkien tietoon. Esityksen havainnollistamiseen voi käyttää Power Point dioja. Lisäksi molemmat opettajat näyttävät pätkän opetuksistaan Moniviestimestä. Videolta voi valikoida kohdan, jossa näkyy jotakin opettajalle tyypillistä tai erityistä (voi olla myös ”huumoripätkä”). Tehkää esityksestä sellainen, että sitä on helppo seurata ja kuulijoiden mielenkiinto pysyy yllä.
· Yleisön aktivoimiseksi voi miettiä 1-2 pohdintakysymystä, jotka esitätte yleisölle keskustelun virittämiseksi.
